S-888/2010

Mál þetta, sem dómtekið var 26. nóvember 2010, er höfðað með ákæru útgefinni af ríkislögreglustjóra 21. október 2010 á hendur H-kk-þgf G-kk-þgf, kt. […], […], Reykjanesbæ, „fyrir meiri háttar brot gegn skattalögum framin í rekstri einkahlutafélagsins Byggt, kennitala […], sem ákærði H-kk-nf var framkvæmdastjóri, stjórnarmaður og prókúruhafi fyrir, með því að hafa:

1. Hvorki staðið skil á virðisaukaskattsskýrslu á lögmætum tíma vegna uppgjörstímabilsins mars-apríl 2008, né staðið ríkissjóði skil á virðisaukaskatti sem innheimtur var vegna sama tímabils og september-október 2007, í samræmi við fyrirmæli IX. kafla laga um virðisaukaskatt nr. 50/1988, samtals að fjárhæð kr. 3.656.936, sem sundurliðast sem hér greinir:

Uppgjörstímabil: Vangoldinn VSK:

Árið 2007

september-október kr. 3.206.679

Árið 2008

mars-apríl kr. 450.257

Samtals: kr. 3.656.936

2. Eigi staðið skil á skilagreinum vegna staðgreiðslu opinberra gjalda á lögmæltum tíma vegna greiðslutímabilanna apríl, júní og júlí 2008, og hafa eigi staðið ríkissjóði skil á staðgreiðslu opinberra gjalda, í samræmi við fyrirmæli í III. kafla laga um staðgreiðslu opinberra gjalda nr. 45/1987, sem haldið var eftir af launum starfsmanna einkahlutafélagsins vegna tímabilanna desember 2007 til og með júlí 2008, samtals að fjárhæð kr. 8.708.854, sem sundurliðast sem hér greinir:

Greiðslutímabil: Vangoldin staðgreiðsla:

Árið 2007

desember kr. 906.612

Árið 2008

janúar kr. 1.255.331

febrúar kr. 1.472.623

mars kr. 1.379.477

apríl kr. 1.225.920

maí kr. 1.256.880

júní kr. 946.744

júlí kr. 265.267

Samtals: kr. 7.802.242

Samtals 2007 og 2008: kr. 8.708.854

Framangreind brot ákærða samkvæmt ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005 að því er varðar 1. tölulið ákæru.

b) 2. mgr. 30. gr. laga nr. 45/1987 um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005 að því er varðar 2. tölulið ákæru.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði krefst vægustu refsingar er lög leyfa. Þá gerir verjandi kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í nóvember 1974. Samkvæmt sakavottorði ákærða var hann dæmdur 22. janúar 2010 til að greiða 170.000 króna sekt fyrir umferðarlagabrot. Brot þau sem ákærði er nú sakfelldur fyrir voru framin fyrir téðan dóm og því ber að dæma honum hegningarauka samkvæmt 78. gr. almennra hegningarlaga, sbr. 77. gr. laganna. Við ákvörðun refsingar er til þess að líta að ákærði hefur skýlaust játað brot sín og ber að virða honum það til málsbóta. Þá hefur hann jafnframt greitt inn á skattaskuldina. Ákærði á sér ekki aðrar málsbætur. Með vísan til alls framangreinds þykir refsing ákærða hæfilega ákveðin fangelsi í fimm mánuði, sem verður bundin skilorði eins og nánar greinir í dómsorði. Þá verður ákærða jafnframt gerð sekt sem þykir hæfilega ákveðin 17.000.000 króna. Verði sektin ekki greidd innan fjögurra vikna frá birtingu dóms þessa skal ákærði sæta í hennar stað fangelsi í fjóra mánuði.

Með vísan til 218. gr. laga nr. 88/2008 um meðferð sakamála ber að dæma ákærða til að greiða sakarkostnað málsins. Um er að ræða þóknun verjanda hans, G-kk-ef Á-kk-ef hdl., sem þykir hæfilega ákveðin 125.500 krónur, að teknu tilliti til virðisaukaskatts.

Dómsuppkvaðning hefur dregist vegna embættisanna dómara.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, H-kk-nf G-kk-nf, sæti fangelsi í fimm mánuði, en fresta skal fullnustu refsingarinnar og hún niður falla að liðnum þremur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 17.000.000 króna í sekt til ríkissjóðs. Verði sektin ekki greidd innan fjögurra vikna frá birtingu dóms þessa skal ákærði sæta í hennar stað fangelsi í fjóra mánuði.

Ákærði greiði í sakarkostnað 125.500 króna þóknun skipaðs verjanda síns, G-kk-ef Á-kk-ef hæstaréttarlögmanns.

S-kvk-nf B-kvk-nf